News Update: เลือกหุ้นให้ชนะเงินเฟ้อ ตามสไตล์ปู่ ‘วอร์เรน บัฟเฟตต์’ อะไรคือ 2 สิ่งที่นักลงทุนต้องมองหา - FINNOMENA
การถือเงินสดในช่วงเวลาที่เงินเฟ้อแตะระดับสูงสุดในรอบหลายทศวรรษคงไม่ใช่ทางเลือกที่ดีนัก โชคดีที่นักลงทุนระดับตำนานอย่าง ‘วอร์เรน บัฟเฟตต์’ เคยให้คำแนะนำไว้ว่าควรเลือกหุ้นแบบไหนในช่วงเวลาที่ของแพงแบบนี้
18 พ.ค. 2565

การถือเงินสดในช่วงเวลาที่เงินเฟ้อแตะระดับสูงสุดในรอบหลายทศวรรษคงไม่ใช่ทางเลือกที่ดีนัก โชคดีที่นักลงทุนระดับตำนานอย่าง ‘วอร์เรน บัฟเฟตต์’ เคยให้คำแนะนำไว้ว่าควรเลือกหุ้นแบบไหนในช่วงเวลาที่ของแพงแบบนี้
ย้อนกลับไปในปี 1981 ในจดหมายถึงผู้ถือหุ้น ปู่บัฟเฟต์เน้นย้ำถึง 2 อย่าง ที่นักลงทุนควรมองหาจากธุรกิจในภาวะเงินเฟ้อ
อย่างแรกคือ อำนาจในการเพิ่มราคาสินค้าอย่างง่ายดาย
และอีกอย่างคือ ความสามารถในการทำธุรกิจได้มากขึ้นโดยไม่ต้องใช้ต้นทุนเพิ่มมากเกินไป
และนี่คือ 4 หุ้นที่ Berkshire ถือครองและเป็นไปตามลักษณะข้างต้น
🔸 American Express (AXP)
American Express แสดงให้เห็นถึงอำนาจในการกำหนดราคา โดยในปีที่แล้ว บริษัทเพิ่มค่าธรรมเนียมรายปีของบัตรแพลทินัมจาก $550 เป็น $695 และยังเป็นธุรกิจที่ได้ประโยชน์โดยตรงจากเงินเฟ้อ เพราะรายได้ส่วนใหญ่มากจากการเรียกเก็บเป็นเปอร์เซ็นต์ของธุรกรรม ดังนั้นเมื่อของราคาแพงขึ้น บริษัทก็มีรายได้เพิ่มขึ้นตาม โดยรายได้ Q1/2022 อยู่ที่ 11,700 ล้านดอลลาร์ (+29% YoY)
◇ อัตราเงินปันผลตอบแทน (Dividend Yield): 1.3%
◇ สัดส่วนการถือครองของ Berkshire: 151.6 ล้านหุ้น หรือ 24,000 ล้านดอลลาร์
🔸 Coca-Cola (KO)
ตัวอย่างคลาสสิกของธุรกิจที่ทนทานต่อภาวะถดถอย ไม่ว่าเศรษฐกิจจะดีหรือแย่ โค้กกระป๋องก็มีราคาที่จับต้องได้ โดยจากทั้งตำแหน่งทางการตลาด ขนาดที่ใหญ่ ภาพลักษณ์แบรนด์ที่เป็นเป็นเอกลักษณ์ รวมถึงแบรนด์ย่อยต่างๆ ทำให้ Coca-Cola มีอำนาจในการกำหนดราคาอยู่สูงมาก
◇ อัตราเงินปันผลตอบแทน (Dividend Yield): 2.7%
◇ สัดส่วนการถือครองของ Berkshire: 400 ล้านหุ้น หรือ 25,800 ล้านดอลลาร์
🔸 Apple (AAPL)
ต่อให้ไม่มีใครใช้เงินสูงถึง $1,600 เพื่อซื้อ iPhone แบบฟูลออปชัน แต่ผู้บริโภคก็ยังซื้อผลิตภัณฑ์ของ Apple อยู่ดี และแม้คู่แข่งจะเสนอผลิตภัณฑ์ที่ถูกกว่าออกมา แต่ผู้บริโภคเคยชินกับ ecosystem ของ Apple ไปแล้ว นั่นหมายความว่า ในเวลาที่เงินเฟ้อสูงขึ้น Apple ก็สามารถส่งต่อภาระต้นทุนที่สูงขึ้นไปยังผู้บริโภคโดยไม่ต้องกังวลมากนักว่ายอดขายจะลดลง
◇ อัตราเงินปันผลตอบแทน (Dividend Yield): 0.6%
◇ สัดส่วนการถือครองของ Berkshire: 880 ล้านหุ้น หรือ 139,800 ล้านดอลลาร์
🔸 Chevron (CVX)
น้ำมันคือสินค้าโภคภัณฑ์ที่มีการซื้อขายสูงที่สุดในโลก และมีราคาพุ่งขึ้นมาถึง 45% จากปีที่แล้ว หลังอุปทานได้รับผลกระทบจากสงครามรัสเซีย-ยูเครน ซึ่งแนวโน้มดังกล่าวยังคงดำเนินต่อไป ราคาน้ำมันที่พุ่งขึ้นส่งผลดีต่อผู้ผลิตน้ำมัน โดยกำไรไตรมาสล่าสุดของ Chevron พุ่งขึ้นเกือบ 4 เท่าจากปีที่แล้ว ขณะที่ราคาหุ้น เพิ่มขึ้นเกือบ 40% แล้วในปีนี้
◇ อัตราเงินปันผลตอบแทน (Dividend Yield): 3.4%
◇ สัดส่วนการถือครองของ Berkshire: 159 ล้านหุ้น หรือ 25,900 ล้านดอลลาร์
อ้างอิง: https://finance.yahoo.com/news/warren-buffett-says-best-stocks-164500652.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Warren Buffett
วอร์เรน บัฟเฟตต์
หุ้น
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA